હાર્દિક પટેલે આ પહેલાં પણ કહ્યું હતું કે, જો ઇવીએમમાં કોઇ ગડબડ નહીં હોય તો ભાજપ 82 બેઠકો પર જ અટકી જશે. થોડા સમય પહેલાં જ હાર્દિકે ટ્વીટ કરતાં કહ્યું હતું કે, ગુજરાતમાં ભાજપની હારનો અર્થ છે ભાજપનું પતન. ઇવીએમ સાથે છેડછાડ કરી ભાજપ ગુજરાત ચૂંટણી જીતશે અને હિમચાલ પ્રદેશની ચૂંટણી હારશે, જેથી કોઇ પ્રશ્ન ના કરે. ઇવીએમ અંગે કોંગ્રેસ અને અન્ય રાજકીય પક્ષો પણ સતત વિવિધ આરોપો કરી રહ્યાં છે. તો બીજી તરફ આવા આરોપોને નિરાધાર ગણાવતાં ચૂંટણી પંચે કહ્યું છે કે, કોઇ ઇવીએમને હેક કરી શકે નહીં. તો ભાજપનું કહેવું છે કે, કોંગ્રેસ અને તેના સહયોગી પક્ષો હારવાના ડરને કારણે પહેલા જ આ પ્રકારના આરોપ કરી રહ્યાં છે.